Իրմա Յաունզեմ

Իրմա Պետրովնա Յաունզեմ (), խորհրդային կամերային երգչուհի (մեցցո-սոպրանո)։ ՌԽՖՍՀ ժողովրդական արտիստ (1957)։ ԲԽՍՀ վաստակավոր արտիստ (1935)։ ԽՄԿԿ անդամ (1954)։

Կենսագրություն  
Իրմա Յաունզեմը ծնվել է 1897 թվականի սեպտեմբերի 15-ին (27) Մինսկում։ 1906-1914 թվականներին սովորել է Մինսկի Մարիինյան գիմնազիայում, ապա՝ Սանկտ Պետերբուրգի կոնսերվատորիայում։ Իրմա Յաունզեմը հավաքել և կատարել է աշխարհի ժողովուրդների երգեր ավելի քան 50 լեզուներով։ 1950 թվականից դասավանդել է Մոսկվայի Մ․ Մ․ Իպոլիտով-Իվանովի անվան երաժշտական դպրոցում. նրա աշակերտներն են եղել  Օլգա Վորոնեցը, Ալեքսանդրա Ստրելչենկոն, Ժաննա Բիչևսկայան։ Հրատարակել է «Ժողովուրդների հեղափոխական երգեր» ժողովածուն (1931),  «Մարդը գնում է երգի  հետևից» գրքի հեղինակն է (1968)։ Յաունզեմն առաջինն էր, որ գործնականում կիրառեց ժողովրդական երգերին նվիրված դասախոսություն-համերգներ։ 1926-1928 թվականներին հյուրախաղերով հանդես է եկել Ճապոնիայում, Կորեայում և Չինաստանում, 1927-1928 թվականներին՝ Գերմանիայում, 1929-1930 թվականներին՝ Լեհաստանում։ 1950 թվականից հիմնականում զբաղվել է մանկավարժական գործունեությամբ։

Յաունզեմը մահացել է 1975 թվականի ապրիլի 17-ին։ Թաղված է Մոսկվայի Նոր Դոնսկոե գերեզմանատանը։

Պարգևներ և մրցանակներ    
 ԲԽՍՀ վաստակավոր արտիստուհի (1935)
 ՌԽՖՍՀ ժողովրդական արտիստ (1957)
 Աշխատանքային կարմիր դրոշի շքանշան (1967)
 Մեդալներ

Հիշատակ 
 Հուշատախտակ Մինսկում, Կարլ Մարքսի փողոց  29 հասցեում։

Ծանոթագրություններ 

Խորհրդային երգչուհիներ
Սանկտ Պետերբուրգի կոնսերվատորիայի շրջանավարտներ
ԽՄԿԿ անդամներ
Խորհրդային մանկավարժներ
Օպերային երգչուհիներ
Խորհրդային գրողներ